MTN generalının hakimi dəyişdi -
Ləğv edilmiş Milli Təhlükəsizlik Nazirliyi (MTN) Antiterror Mərkəzinin rəisi, general-mayor Elçin Quliyev və Mərkəzin əməkdaşı, polkovnik Azər Mehdiyev bu günə təyin olunan prosesi təxirə salınıb.
Teleqraf.com xəbər verir ki, Ali Məhkəmədə hakim Fərhad Əliyevin sədrliyi ilə baş tutan prosesin təxirə salınması bu gün tərəflərə bildirilib.
Qeyd olunub ki, prosesə sədrlik edən hakim Fərhad Əliyev yaş həddi ilə bağlı təqaüdə göndərildiyi üçün cinayət işi araşdırılması üçün hakim İnqilab Nəsirovun icraatına verilib.
Məhkəmənin nə vaxt keçiriləcəyi isə məlum deyil.
Qeyd edək ki, Elçin Quliyev və Azər Mehdiyev bundan əvvəl də Ali Məhkəməyə müraciət edib. Bu ilin yanvarında hakim Fərhad Əliyevin sədliyi ilə araşdırma aparılan zaman Elçin Quliyev və Azər Mehdiyev şikayətlərinin geri götürülməsi barədə məhkəməyə ərizə ilə müraciət etmişdilər.
Bakı Hərbi Məhkəməsinin hökmü ilə Elçin Quliyev 10 il 6 ay, Azər Mehdiyev isə 8 il azadlıqdan məhrum ediliblər.